*****

ΚΑΝΟΝΙΣΜΟΣ (ΕΟΚ) αριθ. 2740/88 ΤΗΣ ΕΠΙΤΡΟΠΗΣ

της 1ης Σεπτεμβρίου 1988

για τροποποίηση του κανονισμού (ΕΟΚ) αριθ. 1678/85 του Συμβουλίου όσον αφορά τον γεωργικό συντελεστή μετατροπής που εφαρμόζεται στον τομέα του χοιρείου κρέατος στο Ηνωμένο Βασίλειο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στον γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12,

Εκτιμώντας:

ότι το άρθρο 6α του κανονισμού (ΕΟΚ) αριθ. 1677/85 προβλέπει ότι, σύμφωνα με τη διαδικασία που προβλέπεται στο άρθρο 12 του ιδίου κανονισμού, ο γεωργικός συντελεστής μετατροπής ενός κράτους μέλους προσαρμόζεται κατά τρόπο, ώστε να αποφεύγεται η δημιουργία νέων νομισματικών εξισωτικών ποσών στον τομέα του χοιρείου κρέατος· ότι, ωστόσο, η προσαρμογή αυτή δεν μπορεί να δημιουργήσει μία απόκλιση μεγαλύτερη από οκτώ μονάδες μεταξύ των νομισματικών διαφορών που εφαρμόζονται αντιστοίχως στον τομέα του χοιρείου κρέατος και στον τομέα των σιτηρών·

ότι η εξέλιξη της τιμής αγοράς που διαπιστώθηκε κατά τη διάρκεια της περιόδου αναφοράς από 24 έως 30 Αυγούστου 1988 για τη λίρα στερλίνα, λαμβανομένου υπόψη του γεωργικού συντελεστή μετατροπής που καθορίζεται από τον κανονισμό (ΕΟΚ) αριθ. 1678/85 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 2185/88 (4), θα συνέτεινε κατ' αρχήν, σύμφωνα με τις διατάξεις του άρθρου 2 του κανονισμού (ΕΟΚ) αριθ. 3153/85 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3770/87 (6), στην αύξηση, με ισχύ από τις 5 Σεπτεμβρίου 1988 των εξισωτικών ποσών που εφαρμόζονται στο Ηνωμένο Βασίλειο στον τομέα του χοιρείου κρέατος· ότι ελλείψει οιασδήποτε αύξησης των εξισωτικών ποσών, θα εδημιουργείτο μία απόκλιση μεγαλύτερη από οκτώ μονάδες μεταξύ των νομισματικών διαφορών που εφαρμόζονται στον τομέα του χοιρείου κρέατος και σ' αυτόν των σιτηρών· ότι είναι, κατά συνέπεια, αναγκαίο να προσαρμοστεί ο γεωργικός συντελεστής μετατροπής κατά τρόπο, ώστε να περιορισθεί η δημιουργία των νέων αυτών εξισωτικών ποσών, λαμβάνοντας υπόψη μία απόκλιση οκτώ μονάδων μεταξύ των προαναφερθεισών νομισματικών διαφορών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των Σχετικών Επιτροπών Διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα ΧΙ του κανονισμού (ΕΟΚ) αριθ. 1678/85, η σειρά που αφορά το χοίρειο κρέας αντικαθίσταται από την ακόλουθη:

1.2,5 // // // Προϊόντα

// Γεωργικός συντελεστής μετατροπής

// // // 1.2.3.4.5 // // 1 ECU = . . . £ // Εφαρμόζεται

έως // 1 ECU = . . . £ // Εφαρμόζεται

από // // // // // // «Χοίρειο κρέας // 0,704020 // 4 Σεπτεμβρίου 1988 // 0,706696 // 5 Σεπτεμβρίου 1988» // // // // //

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 5 Σεπτεμβρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Σεπτεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 164 της 24. 6. 1985, σ. 6.

(2) ΕΕ αριθ. L 182 της 3. 7. 1987, σ. 1.

(3) ΕΕ αριθ. L 164 της 24. 6. 1985, σ. 11.

(4) ΕΕ αριθ. L 195 της 23. 7. 1988, σ. 1.

(5) ΕΕ αριθ. L 310 της 21. 11. 1985, σ. 4.

(6) ΕΕ αριθ. L 355 της 17. 12. 1987, σ. 16.